નરેન્દ્ર મોદીના કેબિનેટ મંત્રીઓની જે યાદી રાષ્ટ્રપતિને આપવામાં આવી છે, તેની જ સાથે કેટલીક એવી અટકળો પણ બહાર આવી કે, પાર્ટીના કેટલાક દિગ્ગજ નેતાઓને કયા ખાતા આપવામાં આવશે, તે નક્કી કરી લેવામાં આવ્યું છે. જેમાં સુષમા સ્વરાજને વિદેશ મંત્રાલય તો રાજનાથ સિંહને ગૃહ મંત્રાલય આપવામાં આવશે. જ્યારે રક્ષા મંત્રાલય નરેન્દ્ર મોદી પોતાની પાસે રાખશે. જો આ વાત સાચી ઠરશે તો નરેન્દ્ર મોદી દેશના 6ઠ્ઠાં એવા વડાપ્રધાન હશે કે જેઓ તેમની પાસે રક્ષા મંત્રાલય રાખશે. આ ચીલો ઇન્દિરા ગાંધીએ શરુ કર્યો હતો. ઇન્દિરા ગાંધી એવા પહેલા વડાપ્રધાન હતા કે જેમણે રક્ષા મંત્રાલય પોતાની પાસે રાખ્યું હતું, તો ચાલો તસવીરો થકી જાણીએ કે કયા કયા વડાપ્રધાને પોતાની પાસે રક્ષા મંત્રાલય રાખ્યું હતું.